钦定古今图书集成/明伦汇编/官常典/第732卷 > 刘鹗〈子运〉
## 钦定古今图书集成/明伦汇编/官常典/第732卷 > 刘鹗〈子运〉

按《吉安府志》：“郡守刘鹗，字楚奇，永丰人。皇庆中，以荐
辟，累官翰林修撰，国史编修。元季，红巾盗起，擢江州
总管，寇不敢犯。奉命守韶六年，屡却强寇。后分兵讨
洞獠，赣寇数万猝至，战守月馀，力尽城陷，被执不屈，
囚于赣之慈云寺。自分必死，乃书衣裾，有‘忠节既无
惭，清风自千古’之句。遂六日不食而死。子运，字导元”，
时为元帅府经历，佥元帅事，同战死。